ᱠᱷᱩᱨᱟᱭ

ᱠᱷᱩᱨᱟᱭ ᱫᱚ ᱥᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱠᱷᱩᱨᱟᱭ ᱫᱚ ᱥᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱦᱟᱜ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱵᱤᱫᱤᱥᱟ ᱦᱚᱱᱚᱛ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱷᱮᱞᱥᱟ ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ (᱑᱖ ᱢᱤᱞ) ᱥᱟᱢᱟᱝ ᱨᱮ ᱟᱨ ᱥᱚᱜᱚᱨ ᱨᱮᱱᱟᱜ ᱯᱟᱪᱮ ᱨᱮ ᱕᱓ ᱠᱤᱞᱚᱢᱤᱴᱚᱨ (᱓᱓ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱷᱩᱨᱟᱭ ᱫᱚ ᱢᱤᱫᱴᱟᱹᱝ ᱴᱷᱮᱱ ᱢᱮᱱᱟᱜᱼᱟ, ᱚᱱᱟ ᱞᱟᱹᱜᱤᱫ ᱛᱮ ᱱᱚᱣᱟ ᱚᱛ ᱜᱩᱦᱩᱢ ᱟᱨ ᱦᱩᱲᱩ ᱪᱟᱥ ᱞᱟᱹᱜᱤᱫ ᱛᱮ ᱱᱟᱯᱟᱭᱟ ᱾ ᱜᱩᱴ ᱚᱛ ᱴᱚᱴᱷᱟ ᱨᱮᱱᱟᱜ ᱖᱓% ᱴᱷᱟᱶ ᱪᱟᱥ ᱨᱮ ᱦᱤᱡᱩᱜᱼᱟ ᱾ ᱜᱩᱦᱩᱢ ᱟᱨ ᱦᱩᱲᱩ ᱥᱟᱶᱛᱮ, ᱵᱮᱸᱜᱟᱲ, ᱢᱚᱴᱚᱨ, ᱵᱤᱞᱟᱹᱛᱤ, ᱯᱟᱞᱚᱱ ᱟᱨ ᱟᱹᱞᱩ ᱩᱛᱩ ᱦᱚᱸ ᱚᱢᱚᱱᱚᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱩᱨᱟᱭ ᱨᱮ ᱦᱚᱲ ᱮᱞ ᱕᱑,᱑᱐᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱠᱷᱩᱨᱟᱭ ᱨᱮᱱᱟᱜ ᱥᱮᱪᱮᱫᱫᱚᱨ ᱘᱐.᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ 

ᱠᱟᱹᱣᱰᱤ ᱟᱹᱨᱤ	

ᱧᱮᱞᱡᱚᱝ ᱴᱷᱟᱶ	

ᱦᱮᱡ ᱥᱮᱱ ᱰᱟᱦᱟᱨ
 ᱨᱮᱞ ᱰᱟᱦᱟᱨ 
ᱠᱷᱩᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱟᱨ ᱫᱤᱞᱞᱤ, ᱢᱩᱢᱵᱟᱭ, ᱦᱟᱵᱽᱲᱟ, ᱯᱩᱨᱤ, ᱚᱦᱢᱚᱫᱟᱵᱟᱫᱽ, ᱤᱱᱫᱚᱨ, ᱵᱷᱚᱯᱟᱲ, ᱡᱟᱵᱟᱞᱯᱩᱨ, ᱢᱮᱨᱟᱴ, ᱟᱨ ᱮᱢᱟᱱ ᱢᱩᱬ ᱴᱷᱟᱶ ᱞᱟᱹᱜᱤᱫ ᱛᱮ ᱨᱮᱞ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱤᱫᱴᱟᱹᱝ ᱮᱴᱟᱜ ᱥᱴᱮᱥᱚᱱ ᱠᱷᱩᱨᱟᱭ ᱥᱩᱢᱮᱨᱨᱤ ᱨᱮ ᱢᱮᱱᱟᱜᱼᱟ ᱱᱚᱣᱟ ᱯᱟᱥᱮᱱᱡᱚᱨ ᱟᱨ ᱞᱚᱠᱟᱞ ᱴᱨᱮᱱ ᱮ ᱥᱟᱢᱵᱟᱲᱟᱣᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱡᱚᱠᱥᱚᱱ ᱵᱤᱱᱟ ᱡᱚᱠᱥᱚᱱ ᱒᱒ ᱠᱤᱞᱚᱢᱤᱴᱚᱨ (᱑᱔ ᱢᱤᱞ) ᱥᱟᱺᱜᱤᱧᱟ ᱱᱚᱣᱟ ᱠᱷᱩᱨᱟᱭ ᱫᱚ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

 ᱥᱚᱲᱚᱠ ᱰᱟᱦᱟᱨ  
ᱠᱷᱩᱨᱟᱭ ᱥᱚᱜᱚᱨ ᱟᱨ ᱵᱤᱱᱟ ᱛᱟᱞᱟ ᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱖ᱮ (NH-26 ᱫᱷᱟᱵᱤᱡ ᱵᱮᱱᱟᱜᱼᱟ) ᱴᱷᱮᱱ ᱢᱮᱱᱟᱜᱼᱟ ᱾ ᱠᱚ ᱥᱚᱲᱚᱠ ᱰᱟᱦᱨ ᱠᱷᱚᱱ ᱡᱷᱟᱸᱥᱤ,
ᱜᱽᱣᱟᱞᱤᱭᱟᱨ, ᱵᱷᱚᱯᱟᱲ, ᱤᱱᱫᱚᱨ, ᱡᱟᱵᱟᱞᱯᱩᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ


ᱛᱷᱚᱞ:ᱥᱚᱜᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ